Forslag til RÅDETS FORORDNING om ændring af forordning (EF) nr. 2866/98 om omregningskurserne mellem euroen og valutaerne i de medlemsstater, der indfører euroen

(Forelagt af Kommissionen)

BEGRUNDELSE

Den 31. december 1998 vedtog Rådet omregningskurserne mellem euroen og de elleve valu taer i de medlemsstater, der opfyldte de nødvendige betingelser og indførte euroen med virk ning fra 1. januar 1999. Rådet havde den 2. maj 1998 besluttet, at Grækenland var en af de medlemsstater, der på det tidspunkt ikke opfyldte de nødvendige betingelser for indførelse af den fælles valuta.

Den 3. maj 2000 vedtog Kommissionen et forslag til Rådets beslutning i henhold til traktatens artikel 122, stk. 2, om, at Grækenland opfylder de nødvendige betingelser for indførelse af den fælles valuta, og at Grækenlands dispensation ophæves med virkning fra 1. januar 2001.

I tilfælde af en positiv beslutning skal Rådet efterfølgende vedtage omregningskursen mellem euroen og drakmen, som vil få virkning fra 1. januar 2001, og træffe andre foranstaltninger, der er nødvendige for indførelsen af euroen i Grækenland.

I. Generelle betragtninger

Omregningskurserne for de valutaer, der blev erstattet af euroen ved indledningen af tredje fase, blev vedtaget på basis af traktatens artikel 123, stk. 4, første punktum (tidl. artikel 109 L, stk. 4, første punktum). Omregningskursen for valutaerne i medlemsstater, der indtræder i euroområdet på et senere tidspunkt, vedtages i overensstemmelse med artikel 123, stk. 5. I 1998 skulle kurserne fastsættes på en sådan måde, at fastlåsningen af omregningskurserne ikke ændrede euroens værdi udadtil, dvs. at omregningskursen mellem ECU-kurven og euroen skulle være 1:1. Det var derfor ikke muligt at vedtage omregningskurserne mellem euroen og de nationale valutaer før årets sidste dag, efter at de endelige vekselkurser i ECU-kurven var blevet beregnet af Kommissionen i overensstemmelse med de gældende regler. Denne binding eksisterer ikke længere.

Beslutningerne om henholdsvis omregningskursen for drakmen og euroens afløsning af drakmen supplerer hinanden og skal have virkning fra samme dato, således som det også skete i forbindelse med de oprindelige elleve valutaer. Dog er det ikke nødvendigt, at beslut ningerne træffes på samme dato. Det vil imidlertid ikke være logisk at vedtage omregnings kursen, før der træffes beslutning om at erstatte den hidtidige valuta med euroen.

II. Bemærkninger til artiklerne

Artikel 1

Den kurs, der foreslås, er drakmens nuværende centralkurs i valutakursmekanismen (ERM II). Det er kursen efter revalueringen af drakmen med 3½% den 15. januar 2000.

Som for de andre valutaers vedkommende og i overensstemmelse med Rådets forordning (EF) nr. 1103/97 om visse bestemmelser vedrørende indførelsen af euroen fastsættes kursen med seks betydende cifre.

Artikel 2

Denne artikel sikrer, at forordningen træder i kraft samtidig med Rådets andre retsakter om ophævelse af Grækenlands dispensation og om den dato, hvor euroen træder i stedet for drakmen.

2000/0138 (CNB)

Forslag til RÅDETS FORORDNING om ændring af forordning (EF) nr. 2866/98 om omregningskurserne mellem euroen og valutaerne i de medlemsstater, der indfører euroen

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 123, stk. 4, første punktum, og stk. 5,

under henvisning til forslag fra Kommissionen [13],

[13] ...

under henvisning til udtalelse fra Den Europæiske Centralbank [14], og

[14] ...

ud fra følgende betragtninger:

(1) I forordning (EF) nr. 2866/98 af 31. december 1998 om omregningskurserne mellem euroen og valutaerne i de medlemsstater, der indfører euroen [15], er fastsat omregnings kurserne pr. 1. januar 1999 i henhold til forordning (EF) nr. 974/98 af 3. maj 1998 om indførelse af euroen [16].

[15] EFT L 359 af 31.12.1998, s. 1-2.

[16] EFT L 139 af 11.5.1998, s. 1-5.

(2) I henhold til beslutning 98/317/EF af 3. maj 1998 efter traktatens artikel 121, stk. 4, opfyldte Grækenland ikke de nødvendige betingelser for indførelse af den fælles valuta.

(3) I henhold til beslutning 00/.../EF af 20. juni 2000 efter traktatens artikel 122, stk. 2, opfylder Grækenland nu de nødvendige betingelser, og Grækenlands dispensation ophæves med virkning fra 1. januar 2001.

(4) I henhold til forordning (EF) nr. 974/98 som ændret ved forordning (EF) nr. .../00 vil Grækenlands valuta være euroen fra den 1. januar 2001.

(5) Indførelsen af euroen i Grækenland kræver, at der vedtages en omregningskurs mellem euroen og drakmen -

UDSTEDT FØLGENDE FORORDNING:

Artikel 1

På listen med omregningskurser i artikel 1 i forordning (EF) nr. 2866/98 indsættes følgende mellem kurserne for den tyske mark og den spanske peseta:

" = 340,750 græske drakmer".

Artikel 2

Denne forordning træder i kraft den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand